Taman Alam Lumbini iku kalebu papan panggonan kanggo plesiran rèligi, saben dina mesthi dadi akeh pengunjung amarga bebas mlebu lan ora mbayar biaya. utamané kanggo wong-wong agama buddha sing biasané ngelakoni mèditasi utawa tapa lan ibadah ing candhi. Lingkungan sakiwa tengené candhi iku arupa kebun-kebun buah strobèri lan dalan setapak kanggo muter-muter lingkungan candhi, uga ana Jembatan gantung sing jenengé "Titi Lumbini" kanggo ngliwati kebun kembang lan strobèri ing ngisoré jembatan. Yen arep mara menyang Taman Alam Lumbini bisa digayuh nganggo mobil. Wektu lelungan kira-kira 2-3 jam saka Medan gumantung karo kahanan lalu lintas ing dalan. Kanggo wong-wong sing seneng "Backpacker"-an, bisa nggawa angkot Sutra menyang Berastagi udakara Rp 10.000 utawa kurang mudhun ing Tugu Buah Jeruk. Banjur mlaku mara ing candhi wetara 30 menit.